stanford-oval/wikipedia huggingface dataset:
סוצ'י
רובעי העיר > רובע לזרבסקי

רובע לזרבסקי צפונית-מערבית למרכז העיר משתרע על פני שטח של 1,744 קמ"ר ובשנת 2006 התגוררו בו 64,068 איש. הרובע הוא הגדול בעיר ותופס כמעט מחצית משטחה הכולל.
בלזרבסקוייה (Лазаревское) המרוחקת כ-45 ק"מ ממרכז העיר, ניצבות שתי כנסיות - האחת מ-1903 והאחרת מ-1999, וכן שוכן במקום דולפינריום. מקורו של יישוב זה במצודה שהוקמה במקום בשנת 1839 והוא העניק את שמו לרובע כולו.
דגומיס (Дагомыс) השוכנת במרחק של 10 ק"מ צפונית-מערבית למרכז סוצ'י נוסדה כיישוב לחיילים שהשתחררו לאחר סיומה של מלחמת קווקז במחצית השנייה של המאה ה-19. לאלה הצטרפו פליטים ארמנים אשר הגיעו מאסיה הקטנה החל בתחילת המאה ה-20. היישוב החל לצבור יוקרה כאשר שרים, פקידי שלטון בכירים ובעלי ממון רכשו שטח במקום, וגם הצאר ניקולאי השני רכש שטח של 2,500 הקטאר בדגומיס בשנת 1896 והקים בו אחוזה. לאחר קום ברית המועצות, החל גידול תה בדגומיס, ובשנות השלושים של המאה ה-20 הוקמו בה אתרי התיירות הראשונים. עם השנים ביססה דגומיס את מעמדה כמרכז נופש יוקרתי ונערכו בה כנסים ומפגשים גם בהשתתפות בינלאומית. בין היתר נערכו במקום השיחות בין אוקראינה ורוסיה על חלוקת הצי הימי בים השחור ב-1992 וכן השיחות בין רוסיה וגאורגיה על הפסקת האש בדרום אוסטיה, גם הן ב-1992. בדגומיס שוכן אחד ממעונותיו הרשמיים של נשיא רוסיה (מעון פלגי בושארוב). במקום שורר מיקרו-אקלים המתאפיין בטמפרטורה נמוכה ב-2°C מהטמפרטורה השוררת בעיר, ומשמעות שמו של היישוב באדיגית היא "מקום קריר".
לואו (Лоо) במרחק של 18 ק"מ ממרכז סוצ'י קיבלה את שמה משמו של הנסיך האבזי לאו (Лау) או לואובי (Ло́овы). במקום שוכנים שרידיה של כנסייה ביזנטית מהמאה ה-11 הניצבת על גבעה בגובה של כ-300 מטר כ-1.5 ק"מ מהחוף, ושל מצודה אבזית מהמאות ה-8 וה-9.
גולובינקה (Головинка) במרחק של 30 ק"מ ממרכז סוצ'י התפתחה במקום בו הוקמה מצודת גולובינסקי ב-1839, ליד הנחל שסימן את קו הגבול בין שטחיהם של האוביחים והשפסוגים. המצודה נהרסה על ידי הרוסים עצמם בעת מלחמת קרים כדי למנוע את נפילתה בידי הטורקים.
רובעי העיר > רובע חוסטה

רובע חוסטה הוא השלישי בגודלו בסוצ'י ומשתרע על פני שטח של 374 קמ"ר. אוכלוסייתו מנתה 62,440 איש בשנת 2006. כמעט שליש מתושבי הרובע מתגוררים ביישוב חוסטה השוכן 16 ק"מ דרומית-מזרחית למרכז סוצ'י. היישוב נזכר במסמכים מימי הביניים בשמות "קסטו" ו"חאמיש" ושוכנות בה חורבותיה של כנסייה מהמאה ה-14. אתרי העניין בחוסטה כוללים, בין היתר, את כנסיית ההשתנות מ-1914, את תיאטרון הקיץ מ-1937 בפארק על שם פרונזה (Ле́тний теа́тр па́рка им. М. В. Фру́нзе - "לטני תאטר") וכן גן בוטאני.
סמוך לחוסטה ניצבות חורבותיה של מצודת חוסטה השוכנת על צוק בגובה של 100 מטר כ-6 ק"מ מהיישוב. עוד ניצב בסמוך ליישוב מגדל התצפית על הר אחון שגובהו 663 מטר (Гора Ахун). המגדל נבנה ב-1936 מאבן גיר בסגנון נאו רומנסקי, והוא מאפשר תצפית על כל האזור ועד לתחומי אבחזיה.
רובעי העיר > רובע אדלר

רובע אדלר שוכן בדרום-מזרחה ובמזרחה של העיר וגובל בגבול הגאורגי ממזרח. הרובע הוא השני בגודלו ומשתרע על פני שטח של 1,352 קמ"ר, ואוכלוסייתו מנתה 70,239 איש בשנת 2006 והייתה השנייה בהיקפה בעיר. אזור זה שבו שוכן שדה התעופה ובו מתוכננים לקום שני המתחמים האולימפיים, צפוי לעבור את תנופת הפיתוח המקיפה ביותר בעיר עד למשחקים האולימפיים בשנת 2014.
היישוב אדלר עצמו היה עיר עצמאית עד שצורף לסוצ'י בשנת 1961. הוא שוכן בשפך הנהר מזימטה ובו מסתיים קו הרכבת החוצה את העיר. באדלר בה ישבו סדזים, קם מבצר רוח הקודש ב-18 ביוני 1837, וזה היה הראשון מבין המעוזים שהקימו הרוסים לאורך חופיה של סוצ'י. בעיר יקום המתחם האולימפי העיקרי, סמוך לחופי הים השחור. מקור שמה של העיר הוא בשמו הטורקי של האזור - ארטלאר (Artlar) או ארטה (Artı).
קרסנאיה פוליאנה שוכנת בעמק נהר מזימטה בגובה של 600 מטר, 39 ק"מ ממקום שפכו לים השחור. המקום הוא האתר הידוע ביותר ברובע אדלר בעיקר בשל אתר הסקי השוכן בו, אך גם בשל יופי הסביבה והרי הקווקז המערבי המקיפים את העמק והנישאים עד לגובה של 2,000 מטר. בקרסנאיה פוליאנה פועל מתחם אולימפי הררי שכולל חמש זירות שמתפרסות לאורך מספר קילומטרים בעמק, וכן כפר אולימפי לעוסקים בענפים באזור. בנוסף פועל כאן קזינו סוצ'י, מהבודדים שמורשים לפעול ברוסיה.
באזור קרסנאיה פוליאנה נתגלו ממצאים פרהיסטוריים ושרידיהם של כעשרים מבצרים מימי הביניים, אך המקום נזכר לראשונה בכתובים בשנת 1835, כאשר מרגל רוסי נשלח לרגל אחר הסדזים ותיעד את שהותו במקום. לאחר שהתושבים המקוריים גורשו מכפריהם בשנות השישים של המאה ה-19, הוקם היישוב הנוכחי ב-1869. ביישוב התיישבו רוסים, יוונים ו-36 משפחות אסטוניות, אשר הקימו ב-21 באוגוסט 1886 את הכפר האסטוני אסטוסאדוק (Estosadok, Э́стосадо́к) כ-4 ק"מ מזרחית לקרסנאיה פוליאנה. ב-1898 נסללה דרך אל היישוב וב-1901 הקים הצאר ניקולאי השני אחוזת צייד מלכותית במקום. בעקבותיו הקימו מספר אצילים נוספים אחוזות במקום. לאחר קום ברית המועצות שקע היישוב ושב ועלה על מפת התיירות רק ברבע האחרון של המאה ה-20. כאשר התפרקה ברית המועצות ואתרי סקי רבים בקווקז נותרו מחוץ לגבולות רוסיה, צברה קרסנאיה פוליאנה פופולריות כאתר לספורט חורף.
מזרחית לקרסנאיה פוליאנה שוכן הכפר אייבגה (Аибга). הכפר בגובה של 840 מטר הוא היישוב הגבוה בסוצ'י וחלק מבתיו שוכנים בשטח אבחזיה.
החווה לגידול דגי טרוטה בכפר קזאצ'י ברוד
רכבל בקרסנאיה פוליאנה
הכפר האולימפי בקרסנאיה פוליאנה
הכפר האסטוני אסטוסאדוק סמוך לקרסנאיה פוליאנה
ספורט > משחקי החורף האולימפיים

בחודש יוני 2006 הכריז הוועד האולימפי הבינלאומי כי סוצ'י היא בין הערים המתחרות על אירוח משחקי החורף האולימפיים ה-22 במספר אשר עלו לשלב הגמר של הבחירות. שנה לאחר מכן, ב-4 ביולי 2007, בישיבת הוועד האולימפי ה-119 בגואטמלה סיטי בגואטמלה הוכרז על זכייתה של העיר כמארחת המשחקים. אולימפיאדת החורף בסוצ'י נערכה בין ה-7 בפברואר ל-23 בפברואר 2014, וזו הייתה הפעם הראשונה בה מארחת הפדרציה הרוסית את המשחקים האולימפיים. זו גם תהיה הפעם הראשונה בה נערכים משחקי החורף האולימפיים באזור הסובטרופי.
המשחקים נערכו בשני מתחמים. המתחם הראשון שנועד לענפים הנערכים באולמות סגורים, שוכן על חוף הים השחור ברובע אדלר, בין שדה התעופה והגבול הבינלאומי עם גאורגיה. המתחם האחר נועד לענפי הספורט ההררי, ונמצא בקרסנאיה פוליאנה שבהרי הקווקז, 48 ק"מ ממרכז העיר.
התקציב שאושר לאולימפיאדת החורף עמד על 11.7 מיליארד דולר, 60% אך בדיעבד עלותה הגיעה ליותר מ-50 מיליארד דולר, והיא הייתה לאולימפיאדה היקרה ביותר בתולדות המשחקים האולימפיים.
לקראת המשחקים עברה על העיר מתיחת פנים כוללת בכל התחומים:
תחבורה ציבורית - שדה התעופה, הנמל ומסילת הרכבת החוצה את העיר שודרגו אך הקמת רכבת הקלה נזנחה.
לבתי המלון וההארחה בעיר נוספו 25,000 חדרים, אך התוכניות לבניית חלק מהמלונות על אי מלאכותי בים השחור נזנחו. סך הכל היו בעיר בזמן המשחקים יותר מ-57,000 חדרי מלון בטווח של 40 ק"מ משדה התעופה ובקרסנאיה פוליאנה
תפוקת החשמל של העיר הוגדלה מ-350 מגהוואט ב-2008 ל-1,129 מגהוואט ב-2011, וזאת בדרך של שיפוץ ובניית ארבע תחנות כוח והקמת ארבע תחנות כוח הידרואלקטריות נוספות לאורך נהר מזימטה.
580 מיליון דולר הושקעו בפיתוח תשתיות התקשורת בעיר ובסביבותיה, ובין היתר הנחת 700 ק"מ של סיבים אופטיים והקמת רשת רדיו סלולרית בהיקף של 10,000 מנויים אשר שמשה לארגון ולפיקוח על המשחקים.
ספורט > מונדיאל 2018

העיר הייתה לאחד מיעדי התיירות המרכזיים במהלך אירועי גביע העולם בכדורגל, כשאצטדיון פישט המקומי אירח 5 משחקים (משחקי שלב הבתים ספרד נגד פורטוגל, בלגיה נגד פנמה, גרמניה נגד שוודיה, אוסטרליה נגד פרו ומשחק שמינית הגמר אורוגוואי נגד פורטוגל) ואירח גם את משחק רבע הגמר בין רוסיה לקרואטיה ב-7 ביולי 2018.
ספורט > גרנד פרי פורמולה 1

אוטודרום סוצ'י מארח את תחרויות הפורמולה 1 של גרנד פרי רוסיה מאז 2014.
ספורט > מועדוני ספורט

בעיר פועלים כיום שני מועדוני ספורט גדולים:
מועדון ההוקי סוצ'י, המתמודד בליגת ההוקי הקונטיננטלית והוקם בשנת 2014.
מועדון הכדורגל סוצ'י, המתמודד בליגת העל הרוסית בכדורגל והוקם בקיץ 2018.
בעבר פעלו מועדוני כדורגל מקצוענים כדוגמת מועדון סוצ'י שהתקיים זמן קצר ומועדון "הפנינה" שאף התמודד במשך 7 עונות בליגת העל הרוסית בכדורגל, אך פורק בשנת 2013. עד שנת 2010 התמודדה במסגרות מקצועניות קבוצת הכדוריד סוצ'י שסיימה כסגנית אלופת רוסיה בעונת 2007.
ערים תאומות

| --- | --- |
 בריטניה צ'לטנהאם, בריטניה (מ־1959)  צרפת מנטון, צרפת (מ־1966)  איטליה רימיני, איטליה (מ־1977)  פינלנד אספו, פינלנד (מ־1989)  ארצות הברית לונג ביץ', ארצות הברית (מ־1990)  טורקיה טרבזון, טורקיה (מ־1991)  אסטוניה פרנו, אסטוניה (מ־1994):  הרפובליקה העממית של סין ווייהאי, הרפובליקה העממית של סין (מ־1996)  לבנון צידון, לבנון (מ־2005)  הפיליפינים לאס פינאס, הפיליפינים (מ־2005)  אוקראינה קרץ', אוקראינה (מ־2005)  יוון וולוס, יוון (מ־2007)  מרוקו סלא, מרוקו (מ־2010)  גרמניה באדן-באדן, גרמניה (מ־2011)
הערות שוליים

↑  Geography of Sochi, Russia
↑  Climatological Information for Soci, Russia
1 2  ההיסטוריה של סוצ'י
↑  Sochi. A crossroad of cultures
↑  Этнический состав населения Большого Сочи к концу XIX века
↑  Population of Russian Federation by cities, towns, and districts as of 1 בינואר 2007: - Moscow, 2007
↑  הנתונים מתייחסים ל-2010
↑  כמות היהודים שאינם דתיים אינה ידועה. אזרחים רבים ברוסיה אינם מזדהים עם כל דת,  ביניהם גם יהודים.
↑  Аэропорты "Базэл Аэро" обслужили в 2013 году более 6,2 млн пассажиров
↑  אתר המשחקים
↑  אתר KM.RU
↑  Рысин Ю.В., Бондарь В.В., Исторические поселения Северо-Западного Кавказа: трансформации статуса и перспективы сохранения и актуализации архитектурно-градостроительного наследия, Academia. Архитектура и строительство, 2016
↑  Вера Дряпак‏., Исполняется 80 лет архитектурным достопримечательностям Сочи, maks-portal.ru
↑  Субботин О.С., [ http://rifsm.ru/u/fl/itm6058.pdf Архитектурно-исторические аспекты вилл и дач Черноморского побережья], 2013
↑  Градостроительная культура на территории Сочи в первой половине XX века, Иванцов В.Г., European researcher, 2011
↑  "Дача Сталина – описание, фотографии, почему стоит посетить и как добраться. Nicko.ru" (ברוסית). 2017-10-20. נבדק ב-2020-10-02.
↑  אתר התנועה האולימפית
1 2  אתר המשחקים
↑  К Олимпиаде Россия получит новые земли
↑  אתר המשחקים
↑  Энергомощности Сочинского региона вырастут к Олимпиаде вчетверо
↑  Совещание об использовании спортивных и туристических олимпийских объектов Сочи
| --- | --- |
בקרת זהויות :  NLI: 987007531813005171  BnF: cb17109595c (data)  GND: 4241207-9  LCCN: n81081140  MusicBrainz: 6dfc84a1-167d-46d9-ba68-6e3e57622263  NKC: ge483461  SUDOC: 139683372  VIAF: 147757224   WorldCat (עם VIAF): 147757224 
ארבעת רובעי סוצ'י
מרכז העיר: מראה בחוף
קיר הכנסייה בלואו
הגעת הצי הרוסי לסוצ'י ב-1838 - ציור מאת איוון אייווזובסקי
תיאטרון החורף
בול סובייטי מ-1988 שנופק לרגל יובל ה-150 לעיר
סמל העיר בעידן הסובייטי. אומץ ב-1967
כנסיית המלאך מיכאל בסוצ'י
כנסיית אנדראס הקדוש בעיר
מבנה עיריית סוצ'י.
מראה מן האוויר של שדה התעופה אדלר-סוצ'י בשנת 2006. הטרמינל החדש משמאל בלבן ונהר מזימטה בחלקה העליון של התמונה
מראה בכביש הטבעת החדש של העיר
מרכז סוצ'י מהחלל
בניני מגורים במרכז העיר
מראה בלזרבסקוייה
מראה בלזרבסקוייה
מבט אל היישוב אדלר מכיוון צפון-מערב
מכוניות פורמולה 1 על הגריד בגרנד פרי רוסיה בפורמולה 1 עונת 2014
לוגו המועמדות למשחקי החורף בסוצ'י
המתחמים האולימפיים ודרכי תעבורה
עידו קוז'יקרו

| --- | --- |

עידו קוז'יקרו במדי נבחרת ישראל, 2009
 לידה:  8 בינואר 1978 (בן 46) בית הלל, ישראל
 עמדה:  סנטר
 גובה:  2.03 מטרים
 מספר:  13
 קבוצות כשחקן
 1997–2002   2003–2006   2006–2008   2008–2010   2010–2012   2012–2014   2016–2017   2017–2020   2020   2021–2022:  הפועל גליל עליון   הפועל ירושלים   עירוני נהריה   מכבי חיפה   הפועל גלבוע גליל   מכבי חיפה   מכבי קריית מוצקין   הפועל עכו   הפועל מגדל העמק-יזרעאל   הפועל מגידו
 הישגים כשחקן
 השחקן המשתפר של העונה בליגת העל (2002)   שחקן העונה הישראלי (2003)   גביע יול"ב (2004)   אליפות הליגה הבלקנית (2012)   אליפות המדינה (2013) אליפות ליגה ארצית (2017), (2020)  קלעי כל הזמנים: ליגת העל (53) הפועל גליל עליון (7) עירוני נהריה (13)
 קבוצות כמאמן
 2021:  מכבי חיפה (עוזר מאמן)
 קבוצות כג'נרל מנג'ר
 2022–2024  2024–היום:  הפועל מגדל העמק-יזרעאל   מכבי חיפה
עידו קוז'יקרו (נולד ב-8 בינואר 1978) הוא כדורסלן עבר ישראלי ששיחק בעמדת הסנטר כ-17 עונת בליגת העל ולאחר מכן בליגה הארצית וכן גם שימש כעוזר מאמן במכבי חיפה. גובהו 2.03 מטרים, והוא ממוקם במקום ה-53 (3,482 נק') ברשימת הקלעים הגדולים בכל הזמנים בליגת העל הישראלית ובמקום ה-15 ברשימת שיאני ההופעות בכל הזמנים עם 399 משחקים בליגת העל.
ביוגרפיה

קוז'יקרו נולד וגדל במושב בית הלל. החל לשחק בהפועל גליל עליון והגיע לנבחרת העתודה. אחרי שש שנים בהפועל גליל עליון עבר יחד עם מאמנו בגליל, שרון דרוקר, להפועל ירושלים, עימה הגיע להישגים רבים, כולל זכייה בגביע יול"ב ב-2004.
בתום עונת 2005/2006 החליט קוז'יקרו לעזוב את ירושלים לאחר 3 שנים בקבוצה וחתם בעירוני נהריה. בתום שתי עונות בנהריה עבר למכבי חיפה, בה שימש קוז'יקרו כקפטן ובעונת 2009/2008 הצעיד את הקבוצה לגמר הגביע ולגמר הפיינל פור. בתום שתי עונות בחיפה עבר להפועל גלבוע גליל, בה שיחק בעונת 2010/11 ועונת 2011/12. לאחר עונה זו חזר למכבי חיפה וזכה איתה בסוף העונה באליפות הראשונה שלו כשהם ניצחו בגמר את מכבי תל אביב בתוצאה 86-79.
ב-10 בספטמבר 2013, אחרי כישלון הנבחרת ביורובאסקט 2013, פרש קוז'יקרו מנבחרת ישראל.
בקיץ 2014 פרש מכדורסל ומונה למנהל המקצועי של מכבי חיפה. לאחר הפרישה ממשחק מקצועני, הצטרף לקבוצת "אחווה חיפה" מליגה א', במקביל לתפקיד המנהל המקצועי.
באוגוסט 2016 פוטר ממכבי חיפה. בקיץ זה הצטרף למכבי קריית מוצקין מהליגה הארצית לה סייע להעפיל לליגה הלאומית.
ביוני 2017 עזב את מכבי קריית מוצקין, לאחר שזו העפילה לליגה הלאומית, והצטרף להפועל עכו מהליגה הארצית. בעונתו השלישית בעכו סיימה הקבוצה במקום הראשון והעפילה לליגה הלאומית.
ביולי 2020 עזב את הפועל עכו לאחר שהקבוצה העפילה לליגה הלאומית וחתם בהפועל מגדל העמק-יזרעאל מהליגה הארצית.
באוגוסט 2019 השתתף בתוכנית המציאות "הישרדות VIP עונה 3".
בדצמבר 2020 התארח בסדרת הילדים "אבא מטפלת" של ערוץ TeenNick לצד יובל סמו.
לקראת עונת 2021 חתם קוז'יקרו בהפועל מגידו מהליגה הארצית בכדורסל. בסיום עונת 2021/22 הודיע על פרישה סופית מכדורסל לאחר 24 עונת.
קריירת אימון

ב-28 במרץ 2021 מונה כעוזר מאמן בקבוצת מכבי חיפה.
חיים אישיים

קוז'יקרו נשוי ואב לשניים. בנובמבר 2016 החל את לימודי התואר הראשון באוניברסיטת חיפה בלימודים רב-תחומיים. במסגרת לימודיו השתתף בנבחרת הכדורסל של האוניברסיטה והוביל אותה לשתי זכיות באליפות ליגת המכללות הישראלית. מתגורר בשכונת אחוזה בחיפה.
הערות שוליים

↑  מרומנית: Cojocaru
↑  קלעי כל הזמנים במנהלת ליגת העל בכדורסל
↑  מכבי חיפה זכתה באליפות המדינה, באתר וואלה, 13 ביוני 2013
↑  ורד כהן‏, עידו קוז'יקרו פרש מהכדורסל ומונה למנהל מכבי חיפה, באתר וואלה, 7 ביולי 2014
↑  קוז'יקרו עולה לארצית, באתר ספסל 7 במאי 2016 (הקישור אינו פעיל, 7.7.2020)
↑  קוזיקרו עובר לעכו, באתר בלינקר
↑  קוז'יקו בנעם, נניקשווילי בקרית ביאליק
↑  הודעת פרישה
↑  מערכת ONE, קוז'יקרו מונה לעוזר מאמן מכבי חיפה: גאה לחזור, באתר ONE, ‏28 במרץ 2021
| ‏‏נבחרת ישראל‏ - אליפות אירופה בכדורסל 2001 (מקום עשירי) |
| --- | --- | --- |
|  1 שיינפלד •  2 גורדון •  3 שארפ •  4 תורג'מן •  5 ליובין •  6 קוז'יקרו •  7 ניסים •  ‏8‏ ‏טפירו‏‏  •‏ 9 ספר • 10 פלג • 11 גרין • 12 מזרחי • מאמן: קצורין  |  1 שיינפלד •  2 גורדון •  3 שארפ •  4 תורג'מן •  5 ליובין •  6 קוז'יקרו •  7 ניסים •  ‏8‏ ‏טפירו‏‏  •‏ 9 ספר • 10 פלג • 11 גרין • 12 מזרחי • מאמן: קצורין  | ישראל |
| ‏‏נבחרת ישראל‏ - אליפות אירופה בכדורסל 2003 (מקום שביעי) |
| --- | --- | --- |
|  1 כץ •  2 הלפרין •  3 שארפ •  4 מזרחי •  5 שיינפלד •  6 שלף •  7 בורשטיין •  ‏8‏ ‏טפירו‏‏  •‏ 9 ספר • 10 קוז'יקרו • 11 גרין • 12 גורדון • מאמן: קצורין  |  1 כץ •  2 הלפרין •  3 שארפ •  4 מזרחי •  5 שיינפלד •  6 שלף •  7 בורשטיין •  ‏8‏ ‏טפירו‏‏  •‏ 9 ספר • 10 קוז'יקרו • 11 גרין • 12 גורדון • מאמן: קצורין  | ישראל |
| ‏‏נבחרת ישראל‏ - אליפות אירופה בכדורסל 2005 (מקום 9-12) |
| --- | --- | --- |
|  1 חג'ג' •  2 ניסים •  3 ששון •  4 ווטסון •  5 מרקוביץ' •  6 שלף •  7 בורשטיין •  ‏8‏ ‏טפירו‏‏  •‏ 9 מזרחי • 10 קוז'יקרו • 11 גרין • 12 הלפרין • מאמן: שרף  |  1 חג'ג' •  2 ניסים •  3 ששון •  4 ווטסון •  5 מרקוביץ' •  6 שלף •  7 בורשטיין •  ‏8‏ ‏טפירו‏‏  •‏ 9 מזרחי • 10 קוז'יקרו • 11 גרין • 12 הלפרין • מאמן: שרף  | ישראל |
| ‏‏נבחרת ישראל‏ - אליפות אירופה בכדורסל 2007 (מקום 11-12) |
| --- | --- | --- |
|  1 חג'ג' •  2 רוט •  3 הלפרין •  4 אליהו •  5 מרקוביץ' •  6 רוברטס •  7 פניני •  ‏8‏ ‏טפירו‏‏  •‏ 9 נאור • 10 קוז'יקרו • 11 גרין • 12 תמיר • מאמן: שרף  |  1 חג'ג' •  2 רוט •  3 הלפרין •  4 אליהו •  5 מרקוביץ' •  6 רוברטס •  7 פניני •  ‏8‏ ‏טפירו‏‏  •‏ 9 נאור • 10 קוז'יקרו • 11 גרין • 12 תמיר • מאמן: שרף  | ישראל |
| ‏‏נבחרת ישראל‏ - אליפות אירופה בכדורסל 2009 (מקום 13-16) |
| --- | --- | --- |
|  1 רוט •  2 נעימי •  3 מקל •  4 לימונד •  5 פניני •  6 הלפרין •  7 בורשטיין •  ‏8‏ ‏אליהו‏‏  •‏ 9 מזרחי • 10 קוז'יקרו • 11 גרין • 12 תמיר • מאמן: שרף  |  1 רוט •  2 נעימי •  3 מקל •  4 לימונד •  5 פניני •  6 הלפרין •  7 בורשטיין •  ‏8‏ ‏אליהו‏‏  •‏ 9 מזרחי • 10 קוז'יקרו • 11 גרין • 12 תמיר • מאמן: שרף  | ישראל |
| ‏‏נבחרת ישראל‏ - אליפות אירופה בכדורסל 2013 (מקום 21-24) |
| --- | --- | --- |
|  1 לימונד •  2 ניסים •  3 חנוכי •  4 טיוס •  5 אליהו •  6 כספי •  7 פניני •  ‏8‏ ‏אוחיון‏‏  •‏ 9 הלפרין • 10 קוז'יקרו • 11 גרין • 12 כדיר • מאמן: שיבק  |  1 לימונד •  2 ניסים •  3 חנוכי •  4 טיוס •  5 אליהו •  6 כספי •  7 פניני •  ‏8‏ ‏אוחיון‏‏  •‏ 9 הלפרין • 10 קוז'יקרו • 11 גרין • 12 כדיר • מאמן: שיבק  | ישראל |
דרך בית לחם

| --- | --- |

 מידע כללי
 על שם:  העיר בית לחם
 מיקום
 מדינה:  ישראל
 עיר:  ירושלים
 שכונה:  המושבה הגרמנית, תלפיות
 
 קואורדינטות:  31°45′27″N 35°13′17″E﻿ / ﻿31.7575°N 35.22141667°E﻿ / 31.7575; 35.22141667
  מפת מיקום  מפה מפורטת   (למפת ירושלים מוגדלת) דרך בית לחם(למפת ירושלים רגילה) דרך בית לחם(למפת הרי ירושלים רגילה) דרך בית לחם(למפת הרי ירושלים מוגדלת) דרך בית לחם  he tabBackground:;tabBorder:#aaa;defaultTab:0;
 
דרך בית לחם ממעוף הציפור
מנזר האחיות הבורומאיות
דרך בית לחם הוא רחוב בירושלים שעובר דרך שכונת בקעה (גאולים) וכן דרך חלקים מן המושבה הגרמנית ומתלפיות. תחילת הרחוב בהצטלבות עם רחוב המלך דוד באזור גן פעמון הדרור והוא ממשיך דרומה עד אזור בית צפאפא ותלפיות. לכל אורכו הוא מקביל לדרך חברון, ממערב לו.
הרחוב נקרא על שם הדרך העתיקה לבית לחם, בדומה לרחובות אחרים בירושלים - כגון דרך חברון, רחוב יפו, דרך יריחו, דרך שכם ועזה. הדרך העתיקה נחשפה בחפירות ארכאולוגיות, ונמצא כי החלה בשער יפו בעיר העתיקה והמשיכה במתווה הנוכחי עד לבית לחם. משני צדדיה שרדו יסודות של חנויות. בתקופת מלחמת העולם הראשונה שימשה הדרך לדיוויזיה 53 של הצבא הבריטי לכיבוש ירושלים וב-10 בדצמבר 1917 היא עברה בנתיב בדרכה לתפיסת עמדות על הר הזיתים. במהלך תקופת מלחמת העולם השנייה בנו הבריטים על דרך בית לחם את "בסיס אל-עלמיין". ב-1948, במהלך מלחמת העצמאות, פונה המחנה והשתלטו עליו פלסטינים, שהשתמשו בו לתקיפת שכונות יהודיות באזור.
לאחר מלחמת העצמאות וחלוקת ירושלים על ידי הקו העירוני נותרה הדרך בשליטת ישראל. מנגד, בית לחם עברה לשליטת ירדן ובסביבותיה הוקמו מספר מחנות פליטים לפלסטינים. כדי לקשר בין חלקיה של ירושלים אשר היו בשליטת ירדן לבית לחם נסללה "דרך בית לחם ירדנית" דרך ג'בל מוכבר.
מבנים בולטים וסגנון אדריכלי

חלק מבתי הרחוב הם בתים לשימור - שנותרו מהתיישבות הטמפלרים במושבה הגרמנית או כבתי מידות של תושבי האזור לפני 1948. כיום קיימים בעיר גם בניינים שנבנו בשנים האחרונות על ידי אדריכלים מובילים, חלקם כהרחבות לבניינים הטמפלרים. כמו כן נמצאים ברחוב מבנים בסגנון הבינלאומי הירושלמי, שהוקמו בתקופת המנדט הבריטי כבתי דירות ובתים פרטיים לתושבים ערבים אמידים (בעיקר נוצרים). מן המושבה הטמפלרית נותרו מבנים רבים, וחלקים נרחבים ברחוב נחשבים ליעד נחשק לבילוים, מגורים ומסחר. מדרום להצטלבות עם חר' רבקה, משתנה אופי הרחוב, רוב המבנים באזור זה הוקמו כשיכוני עולים בראשית ימי המדינה ומוסדות ציבור וחינוך. בחלק מהמתחמים הללו מתוכננים מיזמי פינוי בינוי.
בית העם הטמפלרי ובתי הספר הטמפלריים (הישן, שנבנה ב-1877, וה"חדש", שנבנה ב-1882), בפינת דרך בית לחם עם הרחובות פטרסון ועמק רפאים. מבנה בית העם שימש בתקופת ירושלים המחולקת את הקהילה הארמנית (לפני שיכלו לשוב ולהתפלל ברובע הארמני); מבנה בית הספר החדש שימש בעבר את מכון הסיבים. כיום כלולים בנייני בית הספר במלון אוריינט, מרשת ישרוטל, מלון מפואר שהוקם על כל השטח.
בית אהמן (1905), דרך בית לחם 22
מתחם תחנת הרכבת ירושלים, שעמדה בין דרך חברון ודרך בית לחם, משמש כיום חלקית לאירועי תרבות. בשולי המתחם בלט (מבחינה ארכיטקטונית) קפה סילו - שהיה בית קפה שפעל בשנים 2019-2023 בשלוש ממגורות אכסון (סילו) גדולות, שמוגדרות כמבנים לשימור, בדרך בית לחם 7, על הגבול בין שכונת בקעה לבין מתחם התחנה הראשונה.
פינת אסתר המלכה - המדפיס הממשלתי ה"חדש" (החל משנות השישים), שהוקם כחלופה לבית המדפיס הממשלתי הסמוך לתחנת הרכבת.
בפינת דרך בית לחם עם רחוב לויד ג'ורג' (הקרוי על שם דייוויד לויד ג'ורג'), עומד מנזר האחיות הבורומאיות, על שם הקדוש קארולוס בורומיאוס (קארלו בורומיאו).
דרך בית לחם 52, מתחם בית דיור מוגן "בית מוזס". כולל שילוב מבנה קדום (ייתכן שהוקם עוד לפני המאה ה-19) עם בנייה מודרנית. במבנה זה התגורר מושל ירושלים אדוארד קית'-רואץ'. המבנה המודרני במתחם הוקם על חורבות מפעל ברזל שהשתייך לאלפרד זלצמן (יהודי יוצא גרמניה), שפעל במקום משנות השלושים ועד הריסתו בשנות השישים ועל חורבות הווילה של זלצמן ששכנה גם היא על אותו מגרש ושקשת אחת ממנה שמורה בלובי הדיור המוגן.
ליד מס' 60 - שרידי קיר מבנה עות'מאני בעל שתי קשתות ואולי שרידי קמרונות במצב בליה מתקדם. מקורו ותפקידו של המבנה המקורי לא ברורים. על פי עבודת המאסטר של יגאל צרפתי ייתכן שהיה במקום תנור שכונתי משותף.
מול דרך בית לחם 150 ניצב גלעד לזכר 23 הרוגי אסון ורסאי, שהתרחש במקום.
ברחוב גם מכללת אמונה, מכללה דתית-אקדמית לנשים.
הרחוב כמרכז של מסעדות ובתי קפה

במאה ה-21 הרחוב משופע במסעדות ובבתי קפה, והוא מהווה יחד עם רחוב עמק רפאים הסמוך לו, את הריכוז השני הגדול ביותר של מסעדות ובתי קפה במערב-ירושלים (אחרי מרכז העיר ושוק מחנה יהודה). ריכוז זה של מקומות אכילה ומשתה הופך את האזור גם למקום שבו ניתן למצוא אוכל אתני ממקומות רבים בעולם, וגם לנקודת מפגש חשובה מבחינה חברתית ותרבותית.
להלן המסעדות ובתי הקפה הבולטים בדרך בית לחם מצפון לדרום, על פי מספרי הבתים, קודם הצד המזרחי של הרחוב (מספרים אי-זוגיים), ואחר כך הצד המערבי של הרחוב (מספרים זוגיים):
הרחוב כמרכז של מסעדות ובתי קפה > הצד המזרחי של הרחוב

בר מיצים מיץ-פטל, דרך בית לחם 7, ממוקם בבית מחסום הרכבת הישנה, במפגש בין פארק המסילה לדרך בית לחם. מהווה נקודת רענון להולכי רגל ורוכבי אופנים המבלים בפארק.
הסנדוויץ' של רָשל, דרך בית לחם 17, מזנון המתמחה באוכל ביתי תוניסאי: חריימה, קוסקוס וסנדביץ' תוניסאי.
קומקום-בית תה, דרך בית לחם 23, בית תה בסגנון אנגלי לשתיית תה של אחר הצהרים. בית התה מתמחה בהכנת סקונס והתה מוגש בספלי חרסינה בעלי עיצוב וינטאג'. המקום בבעלות ד"ר מיכל ווזנר.
בְרַזַאוּלה, דרך בית לחם 27, נקניקרי-באר ומסעדת טאפס, דֶלי איטלקי עם תפריט נקניקיות בעבודת יד ונקניקים שונים.
ציגה, דרך בית לחם 31, גלידריה שכונתית ("ציגה" הוא הכינוי של סיגל, אחת ממנהלות הגלידריה).
קפה קאלו, דרך בית לחם 31, מגיש כריכים, מאפים וסלטים. שם בית הקפה הוא דו-משמעי, ומתייחס הן לציירת המקסיקנית פרידה קאלו והן לכינויו של בעל המקום (ששמו הוא יעקב). בית הקפה פועל משנת 1997.
המקום של איציק, דרך בית לחם 33, בית קפה שמגיש כריכים, סלטים, פסטות וקינוחים. מהווה גם מקום מפגש לאוהדי הפועל ירושלים. בית הקפה, שראשיתו הייתה כקיוסק, פועל במתכונתו הנוכחית משנת 2003.
קאסה לביא (Casa Lavi), דרך בית לחם 41, בית קפה, שהקפה מוגש בו, בכלי קרמיקה מעוצבים. המקום בבעלות אלפונסו ומיטל חלפון שעלו ממקסיקו.
אמריקן פאי פיצה, דרך בית לחם 51, פיצרייה עם שירות משלוחים.
מעדני גָ'קוֹ קָנֵטִי, דרך בית לחם 51, מעדניה שהחלה כחנות מכולת בשוק מחנה יהודה. הייתה בבעלותו של ג'קו קנטי, שעלה מאיסטנבול בשנת 1935. כיום יש למעדניה 3 סניפים באזור ירושלים.
הרחוב כמרכז של מסעדות ובתי קפה > הצד המערבי של הרחוב

סופר המזרח (KIRIN), דרך בית לחם 34, מסעדה אסייתית המדגישה שימוש בחומרי גלם מהמזרח הרחוק.
גרנד קפה, דרך בית לחם 70, מסעדה חלבית באווירה אירופית. המקום חביב על היהודים-הצרפתים שהשתקעו בשכונה.
קפה בגינה, דרך בית לחם 74, המקום מתמחה באוכל כורדי ובאוכל צרפתי. בית הקפה פועל משנת 1988.
פלאפל עובד, דרך בית לחם 78, דוכן הפלאפל השכונתי.
שַרוֹלֶה (Le Charolais), דרך בית לחם 84, מעדניית בשרים.
רֶנְדֶבוּ (Rendez-vous), דרך בית לחם 110, פיצות, פסטות ומאפים בסגנון צרפתי ואיטלקי.
דרך בית לחם בספרות

דרך בית לחם והשכונה שסביבה ממלאות תפקיד חשוב בספרה של בתיה גור "רצח בדרך בית לחם". ברקע לסיפור, גופת נרצחת המתגלה בבית האמור לעבור שיפוץ ולהימכר, בדרך בית לחם. דרך החקירה נחשף מארג החיים בשכונה והג'נטריפיקציה שהיא עוברת.
גלריית תמונות

בית בדרך בית לחם
בית בדרך בית לחם
דוכן פלאפל שכונתי בדרך בית לחם
דרך בית לחם פינת רחוב יהודה
בית אהמן, דרך בית לחם 22
מכללת אמונה
"קיוסק מיץ פטל", בית מחסום הרכבת הישנה, דרך בית לחם פינת פארק המסילה
לוח זיכרון לזכר הרוגי אסון אולמי ורסאי בדרך בית לחם
הערות שוליים

↑  "בקעה - רשימת השימור", עמ' 21
↑  הסקירה נכונה לתאריך 1 בספטמבר 2024.
↑  איתן אלחדז, תה בבקשה?!, ג'רוזלם טיימס, 8 בינואר 2022
↑  לין לוי, ‏קאסה לביא: בית קפה ירושלמי מסוג אחר, באתר ‏מאקו‏, 22 בנובמבר 2022
↑  רשת מעדניות ג'קו קנטי, באתר רשת מעדניות ג'קו קנטי
הפורום הדוקומנטרי בישראל

סמליל הפורום הדוקומנטרי בישראל
הפורום הדוקומנטרי בישראל (לשעבר "פורום היוצרים הדוקומנטריים") הוא עמותה ללא מטרת רווח המשמשת כארגון גג ליוצרות וליוצרים התיעודיים בישראל.
בניגוד לאיגודי יוצרים אחרים הפורום מתפקד הן כאיגוד יוצרים והן כגוף ששם לעצמו למטרה לקדם את הסוגת הקולנוע התיעודי, לשכלל את איכות היצירה ולשמור על חופש אמנותי מול גופי השידור, קרנות הקולנוע וגופי האסדרה השונים. הפורום הוקם בשנת 1998, יושב הראש הראשון שלו היה הבמאי דורון צברי ולהנהלתו המייסדת נבחרו הקולנועניות מיכל אביעד ואילנה צור.
בפורום חברים יותר מ-300 יוצרות ויוצרים משלל תחומי העשייה התיעודית: במאים, מפיקים, עורכים ותחקירנים שעומדים מאחורי יצירתם של עשרות רבות של יצירות תיעודיות בשנה.
הפורום יזם ומקיים מדי שנה את פרס הקולנוע הדוקומנטרי הישראלי - המקבילה התיעודית לתחרות פרסי אופיר המתקיימת מאז שנת 2005.
במרץ 2020 בעת מגפת הקורונה פתח הפורום סרטים רבים לצפייה חופשית ברשת.